Tagnit
Tagnit (neɣ Lqaɛa), d amtiweg (planète) n Unagraw Afukan (système solaire), yebɛed s wazal n 150 n yimelyunen n yikilumitren ɣef Tfukt ayɣef ittezzi. Tagnit d nettat ay d amtiweg awḥid aydeg yetbet tella tmeddurt. Tettezzi ɣef tfukt s tazzla n 108.000 n yikilumitren i tsaɛet yerna tettɣimi 365 n wussan akken ad teg tuzzya yemmden (d tin umi neɣɣar aseggas n tfukt). Tagnit tettezzi daɣen ɣef yiman-nnes yerna tettɣimi 23 n tsaɛtin ed 56 n tedqiqin akken ad tfak tuzzya-nnes (d tin umi neɣɣar ass). Tagnit tesɛa kan yiwen n Wayyur ay ittezzin fell-as deg wazal n 27 n wussan, yerna yebɛed fell-as s 384.000 n yikilumitren.
kab_Latn kab_Latn